కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
CSK:  చెన్నై సూపర్ కింగ్స్‌కి ‘యో-యో’ టెస్టు లేదు..!
ఐపీఎల్ 2018లో.. చెన్నై జట్టులో టాప్ స్కోరర్‌గా నిలిచిన అంబటి రాయుడు.. ఐపీఎల్ తర్వాత టీమిండియాకి ఆడే ముందు యో-యో టెస్టుని నిర్వహించగా. .అందులో ఫెయిలవడం గమనార్హం.
Samayam Telugu | Updated:
Mar 22, 2019, 11:36AM IST
CSK:  చెన్నై సూపర్ కింగ్స్‌కి ‘యో-యో’ టెస్టు లేదు..!
హైలైట్స్
శనివారం నుంచి ఐపీఎల్ 2019 సీజన్ మ్యాచ్‌లు మొదలు
తొలి మ్యాచ్‌లోనే రాయల్ ఛాలెంజర్స్ బెంగళూరుతో చెన్నై సూపర్ కింగ్స్ ఢీ
గత ఏడాది చెన్నై సూపర్ కింగ్స్‌ని ‘డాడీ ఆర్మీ’గా ఎగతాళి
అందర్నీ ఆశ్చర్యపరుస్తూ.. టైటిల్‌ గెలిచిన చెన్నై
ఐపీఎల్‌లో అన్ని టీమ్స్‌తో పోలిస్తే.. చెన్నై సూపర్ కింగ్స్‌ జట్టు స్టైలే వేరు..! మ్యాచ్ ఫిక్సింగ్ ఉదంతంలో రెండేళ్ల నిషేధానికి గురై.. గత ఏడాది ఐపీఎల్‌లోకి పునరాగమనం చేసిన చెన్నై జట్టుని అందరూ ‘డాడీ ఆర్మీ’ అని ఎగతాళి చేశారు. జట్టులోని ఆటగాళ్ల వయసు సరాసరి 30 ఉండటమే దీనికి కారణం. కానీ.. అందర్నీ ఆశ్చర్యపరుస్తూ గత ఏడాది ఫైనల్‌కి చేరిన చెన్నై.. ఏకంగా టైటిల్‌ను ఎగరేసుకుపోయింది.
ఐపీఎల్ 2019 సీజన్ పూర్తి షెడ్యూల్ కోసం క్లిక్ చేయండి..!
ఐపీఎల్ 2018 సీజన్‌లో అన్ని జట్ల ఫ్రాంఛైజీలు తమ టీమ్‌లోని ఆటగాళ్లకి ‘యో-యో’ ఫిట్‌నెస్ టెస్టుని నిర్వహిస్తే.. చెన్నై సూపర్ కింగ్స్ మాత్రం.. ఫిట్‌నెస్‌ ఒక్కటే ముఖ్యం కాదంటూ ఆటగాళ్ల ప్రతిభ ఆధారంగా తుది జట్టులో చోటిచ్చింది. ఐపీఎల్ 2019 సీజన్‌లో కూడా అదే సూత్రాన్ని తాము అనుసరించనున్నట్లు తాజాగా చెన్నై సూపర్ కింగ్స్ హెడ్ కోచ్ స్టీఫెన్ ఫ్లెమింగ్ వెల్లడించాడు. టీమిండియా తరఫున క్రికెటర్‌ మ్యాచ్ ఆడాలంటే యో-యో ఫిట్‌నెస్ టెస్టులో పాసవడం తప్పనిసరి చేసిన విషయం తెలిసిందే. గత ఏడాది చెన్నై జట్టులో టాప్ స్కోరర్‌గా నిలిచిన అంబటి రాయుడు.. ఐపీఎల్ తర్వాత టీమిండియాకి ఆడేందుకు ఈ టెస్టుని నిర్వహించగా. .అందులో ఫెయిలవడం గమనార్హం.
‘చెన్నై సూపర్ కింగ్స్‌ టీమ్ సన్నద్ధతలలో యో-యో ఫిట్‌నెస్ టెస్టుని చేర్చబోం. ఆటగాళ్లలో వేగం, ఫిట్‌నెస్ పెంచేందుకు మా పద్ధతులు మాకు ఉన్నాయి. అయితే.. ఈ పద్ధతులు కేవలం చెన్నై జట్టుకే పరిమితం. ఐపీఎల్‌ మ్యాచ్‌ల కోసం క్రికెటర్లు ఎంత ఫిట్‌గా ఉండాలో మాకు అవగాహన ఉంది. ఆ స్థాయిని జట్టు మొత్తం అందుకుంది కూడా. ప్రస్తుతం టీమ్‌లో వరల్డ్‌ క్లాస్ ఫిజియో, ట్రైనర్ ఉన్నాడు. అందుకే.. మేము ప్రత్యేకంగా యో-యో టెస్టు కోసం సమయాన్ని వృథా చేయదల్చుకోలేదు’ అని ఫ్లెమింగ్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.